Turbe - Mauzolej u Bihaću
<s>Turbe – mauzolej u Bihaću potiče iz perioda austrougarske uprave u Bosni i Hercegovini i izgrađeno je braniocima grada u borbama protiv austrougarskih trupa.</s>

<s>Istorija 
Odlukom Berlinskog kongresa, juna 1878. godine, Austro-Ugarska je dobila pravo da anektira Bosnu i Hercegovinu.</s><s>Prilikom ulaska austrougarskea vojske, bilo je potrebno nekoliko mjeseci da se uguši otpor, naročito muslimanskog stanovništva.</s><s>Borbe pod zidinama Bihaća počele su od 7. septembra, a tek 19. septembra branioci su predali grad Bihać.</s>

<s>Turbe je bilo od drveta.</s><s>Na mjestu turbeta tokom 1890 izgrađena je crkva, a austrougarska vlast, da bi odobrovoljila muslimansko stanovništvo Bihaća, sagradila je sadašnje turbe o svom trošku.</s>

<s>Ovaj čisto sakralni spomenik bio je teže oštećen u toku posljednjeg rata, ali je popravljen.</s><s>Dio izvora navodi da turbe potiče iz vremena Osmanske vladavine.</s>

<s>Opis</s>

<s>Objekat turbeta – mauzoleja u Bihaću pripada tipu turbeta sa oktogonalnom osnovicom pokrivenih kupolom.</s><s>Dužine stranica su jednake i iznose 2,60 metara.</s><s>Zidovi objekta su mješavina kamena i cigle s tim da je kompletna spoljna fasada urađena u kamenu bihacitu.</s><s>Turbe je raščlanjeno horizontalnim profilisanim kamenim vijencem na koji se naslanja donja ivica prozora.</s><s>Prema proporcijama zona iznad vijenca je nešto veća i iznosi 2/3 visine cijelog objekta, mjereno bez kupole.</s>

<s>Većim dijelom objekat je izgrađen od precizno klesanih blokova kamena bihacita koji je otesan u obliku kvadera i slagan u pravilne redove.</s><s>Donju zonu predstavljaju grubo obrađeni kameni kvadri složeni u četiri horizontalna reda sa vrlo naglašenim  spojnicama.</s><s>Zidovi turbeta su završeni naglašenim kamenim vijencem koji iz zida izlazi 35 cm.</s><s>Turbe je presvedeno kupolom koja je pokrivena pocinčanim limom.</s>

<s>U turbetu su dva drvena sarkofaga sa nišanima na kojima su turbani.</s><s>Na samom turbetu, kao i nišanima nema nikakvog zapisa, ali dekorisani su mnogobrojnim ukrasima -  tordiranim trakama.</s>

<s>Istorijska građevina – Turbe-mauzolej u Bihaću proglašeno je za nacionalni spomenik BiH.</s>

<s>Literatura 
 Mehmed Mujezinović, "Kulturno naslijeđe", Sarajevo –Publishing, 3. izdanje, str. 61 – 65, 1998.</s><s>-Islamska epigrafika Bosne i Hercegovine, knjiga 3
 Talundžić, Abdulah (2005).</s><s>Turbe i toranj crkve u Bihaću. // Mostar : Most - časopis za obrazovanje, nauku i kulturu, 193 (104 - nova serija), str. 72.</s>

<s>Reference</s>

<s>Vanjski linkovi 
 Turbe - Mauzolej u Bihaću  na discoverbihac.ba
 Turbe - Mauzolej u Bihaću  na furaj.ba
 Znate li kako je nastalo Bihaćko turbe , abc.ba</s>

<s>Nacionalni spomenici u Bihaću</s>

